ประกาศสำนักงานกลางชั่งตวงวัดประกาศสำนักงานกลางชั่งตวงวัดเรื่อง กำหนดหลักเกณฑ์วิธีการ และเงื่อนไขในการอนุญาตให้ถอน ทำลาย หรือทำให้เสียหายเครื่องหมายคำรับรองเครื่องหมายหรือสิ่งอื่นใดที่นายตรวจชั่งตวงวัดทำไว้และเครื่องหมายห้ามใช้เครื่องชั่งตวงวัดพ.ศ. ๒๕๖๐ โดยที่เห็นสมควรกำหนดหลักเกณฑ์วิธีการ และเงื่อนไขในการอนุญาตให้ถอน ทำลาย หรือทำให้เสียหายเครื่องหมายคำรับรองเครื่องหมายหรือสิ่งอื่นใดที่นายตรวจชั่งตวงวัดทำไว้ และเครื่องหมายห้ามใช้เครื่องชั่งตวงวัดตามมาตรา ๕๒ (๔)แห่งพระราชบัญญัติมาตราชั่งตวงวัด พ.ศ. ๒๕๔๒ และมาตรา ๕๗ แห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓)พ.ศ. ๒๕๕๗ เพื่อให้แนวทางการปฏิบัติเป็นไปในทิศทางเดียวกันอย่างมีระบบและเหมาะสมอาศัยอำนาจตามความในมาตรา๖ แห่งพระราชบัญญัติมาตราชั่งตวงวัด พ.ศ. ๒๕๔๒ ประกอบกับมาตรา ๕๗ และมาตรา ๕๗/๑วรรคสอง แห่งพระราชบัญญัติมาตราชั่งตวงวัด พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ อธิบดีกรมการค้าภายใน จึงออกประกาศดังต่อไปนี้ข้อ๑[๑] ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปข้อ๒ ในประกาศนี้อธิบดี หมายความว่า อธิบดีกรมการค้าภายในหมวด ๑การขออนุญาต ข้อ๓ ให้เจ้าของหรือผู้ครอบครองเครื่องชั่งตวงวัดหรือสินค้าหีบห่อที่ประสงค์จะขออนุญาตถอนทำลาย หรือทำให้เสียหาย ซึ่งเครื่องหมายคำรับรอง เครื่องหมายหรือสิ่งอื่นใดที่นายตรวจชั่งตวงวัดทำไว้เพื่อแสดงการยึดหรืออายัดเครื่องชั่งตวงวัดและสินค้าหีบห่อตามมาตรา ๕๒ (๔) แห่งพระราชบัญญัติมาตราชั่งตวงวัด พ.ศ. ๒๕๔๒หรือเครื่องหมายห้ามใช้เครื่องชั่งตวงวัดตามมาตรา ๕๗ แห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ให้ยื่นคำขออนุญาต พร้อมเอกสารหลักฐานตามข้อ ๕ ต่อพนักงานเจ้าหน้าที่ ณสำนักงานกลางชั่งตวงวัดหรือสำนักงานสาขาชั่งตวงวัดโดยให้ระบุวันในการดำเนินการในแบบคำขอให้ชัดเจน ทั้งนี้ เครื่องชั่งตวงวัดที่ขออนุญาตจะต้องมีวัตถุประสงค์ในการแก้ไขให้ถูกต้องและนำไปให้พนักงานเจ้าหน้าที่ตรวจสอบเพื่อให้คำรับรองใหม่ข้อ๔ ผู้ขออนุญาตตามข้อ ๓สามารถมอบอำนาจให้บุคคลอื่นเป็นผู้ดำเนินการแทนได้โดยต้องแจ้งชื่อและเลขประจำตัวประชาชนไว้ในคำขออนุญาตด้วยคำขออนุญาตถอนทำลาย หรือทำให้เสียหายเครื่องหมายคำรับรอง หรือเครื่องหมายห้ามใช้เครื่องชั่งตวงวัดให้เป็นไปตามแบบ ชว. ๓๐๐๗ ท้ายประกาศฉบับนี้ และคำขออนุญาตถอน ทำลาย หรือทำให้เสียหายเครื่องหมายหรือสิ่งอื่นใดที่นายตรวจชั่งตวงวัดทำไว้เพื่อแสดงการยึดหรืออายัดเครื่องชั่งตวงวัดและสินค้าหีบห่อให้เป็นไปตามแบบชว. ๓๐๐๘ ท้ายประกาศฉบับนี้ข้อ๕ การขออนุญาตถอน ทำลายหรือทำให้เสียหายเครื่องหมายคำรับรองเครื่องหมายหรือสิ่งอื่นใดที่นายตรวจชั่งตวงวัดทำไว้เพื่อแสดงการยึดหรืออายัดเครื่องชั่งตวงวัดและสินค้าหีบห่อ หรือเครื่องหมายห้ามใช้เครื่องชั่งตวงวัดตามข้อ๓ ให้แนบเอกสารหลักฐาน ดังต่อไปนี้(๑)สำเนาบัตรประจำตัวประชาชนของผู้ขออนุญาตและผู้รับมอบอำนาจ (ถ้ามี) และในกรณีที่ผู้ขออนุญาตเป็นนิติบุคคลให้แนบสำเนาหนังสือรับรองนิติบุคคลและออกให้ไม่เกิน๖ เดือน นับถึงวันยื่นคำขอด้วย(๒)สำเนารายงานนายตรวจชั่งตวงวัด (ถ้ามี)(๓)หนังสือมอบอำนาจ กรณีมอบอำนาจให้บุคคลอื่นดำเนินการแทน (ถ้ามี)(๔)คำขอให้ตรวจสอบเครื่องชั่งตวงวัดเพื่อให้คำรับรองหมวด ๒การอนุญาต ข้อ๖ ให้พนักงานเจ้าหน้าที่ผู้ดำรงตำแหน่งดังต่อไปนี้ เป็นผู้มีอำนาจอนุญาตสั่งให้ถอนทำลาย หรือทำให้เสียหายซึ่งเครื่องหมายคำรับรองเครื่องหมายหรือสิ่งอื่นใดที่นายตรวจชั่งตวงวัดทำไว้เพื่อแสดงการยึดหรืออายัดเครื่องชั่งตวงวัดและสินค้าหีบห่อตามมาตรา๕๒ (๔) แห่งพระราชบัญญัติมาตราชั่งตวงวัด พ.ศ. ๒๕๔๒ และเครื่องหมายห้ามใช้เครื่องชั่งตวงวัดตามมาตรา๕๗แห่งพระราชบัญญัติมาตราชั่งตวงวัด พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด(ฉบับที่ ๓) พ.ศ. ๒๕๕๗(๑)ผู้อำนวยการสำนักชั่งตวงวัดหรือผู้อำนวยการสำนักกำกับและตรวจสอบเครื่องชั่งหรือผู้ที่ได้รับมอบหมายแล้วแต่กรณี ให้มีอำนาจอนุญาตเฉพาะเครื่องชั่งตวงวัดและสินค้าหีบห่อที่อยู่ในความรับผิดชอบสำหรับเครื่องชั่งตวงวัดและสินค้าหีบห่อในเขตกรุงเทพมหานคร นนทบุรี สมุทรปราการและปทุมธานี(๒)ผู้อำนวยการศูนย์ชั่งตวงวัดหรือหัวหน้าสำนักงานสาขาชั่งตวงวัดที่มีเขตอำนาจสำหรับเครื่องชั่งตวงวัดและสินค้าหีบห่อในเขตจังหวัดอื่น นอกจาก (๑)ข้อ ๗ เมื่อพนักงานเจ้าหน้าที่ได้รับคำขออนุญาตพร้อมเอกสารหลักฐานตามข้อ๕ แล้วให้ตรวจสอบความถูกต้องของคำขออนุญาตและเอกสารหลักฐานเมื่อเห็นว่าถูกต้องครบถ้วนให้ลงทะเบียนรับคำขออนุญาตทันทีและเสนอความเห็นเบื้องต้นให้ผู้มีอำนาจอนุญาตตามข้อ ๖ เพื่อพิจารณาการพิจารณาอนุญาตตามวรรคหนึ่งให้พิจารณาให้แล้วเสร็จภายในสามวันทำการนับแต่วันที่ได้รับคำขอพร้อมเอกสารถูกต้องครบถ้วนเพื่อให้ผู้ยื่นคำขออนุญาตดำเนินการต่อไปในกรณีที่คำขออนุญาตหรือเอกสารหลักฐานไม่ถูกต้องครบถ้วนให้พนักงานเจ้าหน้าที่แจ้งให้ผู้ขออนุญาตแก้ไขและยื่นใหม่ให้ถูกต้องครบถ้วนหากผู้ขออนุญาตไม่ดำเนินการ ภายในเจ็ดวันทำการนับแต่วันที่ได้รับแจ้งให้จำหน่ายคำขออนุญาตดังกล่าวทะเบียนรับคำขออนุญาตตามวรรคหนึ่ง ให้เป็นไปตามแบบ ชว. ๓๐๐๙ท้ายประกาศฉบับนี้ข้อ๘ เมื่อผู้ขออนุญาตได้รับอนุญาตจากพนักงานเจ้าหน้าที่แล้วจึงสามารถดำเนินการถอน ทำลาย หรือทำให้เสียหายเครื่องหมายคำรับรองเครื่องหมายหรือสิ่งอื่นใดที่นายตรวจชั่งตวงวัดทำไว้เพื่อแสดงการยึดหรืออายัดเครื่องชั่งตวงวัดและสินค้าหีบห่อหรือเครื่องหมายห้ามใช้เครื่องชั่งตวงวัดนั้นได้การดำเนินการตามวรรคหนึ่งสำหรับกรณีเครื่องชั่งตวงวัดต้องดำเนินการโดยผู้ที่ได้รับหนังสือรับรองการประกอบธุรกิจซ่อมจากกรมการค้าภายในข้อ๙ กรณีผู้ได้รับอนุญาตไม่ปฏิบัติตามขั้นตอนและเงื่อนไขตามประกาศนี้ให้ถือว่าการได้รับอนุญาตนั้นสิ้นสุดลงข้อ๑๐ ให้ผู้มีอำนาจอนุญาตตามข้อ ๖แจ้งผลการอนุญาตหรือไม่อนุญาตพร้อมเหตุผลให้ผู้ยื่นคำขออนุญาตทราบภายในสามวันทำการ นับแต่วันที่มีคำสั่งประกาศ ณ วันที่ ๒๘มีนาคม พ.ศ. ๒๕๖๐นันทวัลย์ ศกุนตนาคอธิบดีกรมการค้าภายใน[เอกสารแนบท้าย]๑. แบบคำขออนุญาต ถอน ทำลาย หรือทำให้เสียหาย เครื่องหมายคำรับรองและเครื่องหมายห้ามใช้เครื่องชั่งตวงวัด (แบบ ชว. ๓๐๐๗)๒. แบบคำขออนุญาต ถอน ทำลายหรือทำให้เสียหายเครื่องหมายหรือสิ่งอื่นใดที่นายตรวจชั่งตวงวัดทำไว้เพื่อแสดงการยึดหรืออายัดเครื่องชั่งตวงวัดและสินค้าหีบห่อ(แบบ ชว. ๓๐๐๘)๓. แบบทะเบียนรับคำขออนุญาต ถอน ทำลายหรือทำให้เสียหาย เครื่องหมายคำรับรอง เครื่องหมายหรือสิ่งอื่นใดที่นายตรวจชั่งตวงวัดทำไว้เพื่อแสดงการยึดหรืออายัดเครื่องชั่งตวงวัดและสินค้าหีบห่อและเครื่องหมายห้ามใช้เครื่องชั่งตวงวัด (แบบ ชว. ๓๐๐๙)(ดูข้อมูลจากภาพกฎหมาย)ปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๓ ง/หน้า ๓๘/๔ พฤษภาคม ๒๕๖๐